છોટાઉદેપુર જિલ્લામાં રોઝકુવા આશ્રમશાળાની બે બાળકીના રહસ્યમય મોત
સોમવાર, નવેમ્બર 19 2018, 23:24 Hrs(IST)
નવગુજરાત સમય | Publish Date: Jul 11 2018 3:24PM
છોટાઉદેપુર જિલ્લામાં રોઝકુવા ગામે આવેલી રાજીવગાંધી આશ્રમશાળામાં રહીને અભ્યાસ કરતી બે બાળાના એક જ દિવસમાં મોત નીપજ્યા હોવાની ઘટના બની હતી. આખા મામલામાં તંત્રની રહેલી ભેદી ભૂમીકાના પગલે આ બંન્ને બાળકીના મોત અંગે અનેક પ્રશ્નો ઉભા થયા છે.
રોઝકુવા ગામે રાજીવ ગાંધી આશ્રમશાળા આવેલ છે તેમાં અભ્યાસ કરતી રક્ષાબેન ભુરસિંગભાઈ રાઠવા (રે.મીઠાલી) ધો ચારમાં અભ્યાસ કરતી હતી અને વૈશાલીબેન પારસિંગભાઈ રાઠવા (રે ખજૂરીયા) ધો ચારમાં અભ્યાસ કરતી હતી. તે બંનેની તબિયત લથડતા સારવાર અર્થે લઈ આવ્યા હતા. જ્યાં સારવાર દરમિયાન બંન્નેના મોત નીપજ્યા હતા. (પ્રતિકાત્મક તસવીર)
સૂત્રોના જણાવ્યા અનુસાર રક્ષા રાઠવાને તાવ આવતા તેને સારવાર અર્થે છોટાઉદેપુર જનરલ હોસ્પિટલમાં તા. છ ના રોજ ખસેડવામાં આવી હતી. જ્યાં સારવાર દરમ્યાન સવારે સાત કલાકે મોત થયું હતું. આશ્રમ શાળાના આચાર્ય અલસિંગભાઈ રાઠવાએ આ સંદર્ભે જણાવ્યું હતું કે મારનાર બાળકી સિકલસેલની દર્દી હતી તેને તાવ આવતા સારવાર માટે લાવતા આ ઘટના બની હતી. જ્યારે આ જ આશ્રમ શાળામાં અભ્યાસ કરતી બીજી બાળકી વૈશાલી રાઠવાની પણ તા ૬ ના રોજ તબિયત બગડતા તેને તેજગઢ સામુહિક આરોગ્ય કેન્દ્રમાં સારવાર અર્થે લઈ ગયા હતા. જ્યાં તેની તબિયત વધુ લથડતા બોડેલી સારવાર અર્થે લઈ ગયા હતા. જ્યાં સારવાર દરમ્યાન તા ૬ના રોજ સવારે દસ કલાકે તેનું મોત થયું હતું.
આશ્રમ શાળા રોઝકુવાના આચાર્ય અલસિંગભાઈ રાઠવાને આ અંગે જણાવ્યું હતું બંને બાળકીની સારવાર અમો કરાવવા અમો હોસ્પિટલમાં લઈ ગયા હતા. આ સંદર્ભે તેઓના વાલીઓને પણ જાણ કરી હતી ત્યાર બાદ મારનાર બાળકીઓના પી એમ કરાવવા માટે તેઓના વાલીઓને કહેવામાં આવ્યુ હતુ. પરંતુ તેઓએ આ અંગેનનો ઇન્કાર કર્યો હતો. ઘટના સંદર્ભે અમે પોલીસને પણ જાણ કરી હતી. આ ઘટનાની જાણ આરોગ્ય વિભાગને થતા તેઓની એક ટિમ આશ્રમશાળામાં આવી ને પણ બધું ચેકીંગ પણ કરી ગયેલ છે.